Diari Oficial de la Generalitat Valenciana


Sumari del DOGV 9663, del 17-08-2023 (2023/8931)

Extracte de l'Ordre 24/2023, de 10 d'agost, de la Conselleria d'Agricultura, Ramaderia i Pesca, per la qual es regula el procediment d'elaboració i selecció de les estratègies de desenvolupament local participatiu del sector pesquer (EDLP) en el marc del període de programació del Fons Europeu Marítim, de Pesca i Aqüicultura (FEMPA) 2021-2027, i s'aproven conjuntament les bases reguladores i la convocatòria per a la concessió de les ajudes preparatòries per a elaborar-les.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9663

Data del DOGV
:   17-08-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/8931


Data del document
:   10-08-2023

Organisme emissor


Tipus de document
:   Extracte

Anàlisi jurídica

 Descriptors 

:   * Conselleria d'Agricultura, Ramaderia i Pesca
    * ajuda pública

Extracte de l'Ordre 24/2023, de 10 d'agost, de la Conselleria d'Agricultura, Ramaderia i Pesca, per la qual es regula el procediment d'elaboració i selecció de les estratègies de desenvolupament local participatiu del sector pesquer (EDLP) en el marc del període de programació del Fons Europeu Marítim, de Pesca i Aqüicultura (FEMPA) 2021-2027, i s'aproven conjuntament les bases reguladores i la convocatòria per a la concessió de les ajudes preparatòries per a elaborar-les. [2023/8931]  
  
BDNS (identif.): 712495.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/712495)  
  
Primer. Beneficiaris  
Podran ser beneficiàries de l'ajuda preparatòria per a l'elaboració d'una EDLP, les organitzacions o agrupacions seleccionades com a candidates, mitjançant la Resolució de 28 de març de 2023, del director general competent en matèria de pesca marítima i aqüicultura que presenten una EDLP.  
  
Segon. Objecte  
Convocar, per a l'exercici 2023, la concessió de les ajudes preparatòries per a l'elaboració i selecció de les estratègies de desenvolupament local participatiu del sector pesquer (EDLP), en el marc del període de programació del Fons Europeu Marítim, de Pesca i Aqüicultura (FEMPA) 2021-2027.  
  
Tercer. Bases reguladores  
Ordre de la Conselleria d'Agricultura, Ramaderia i Pesca, per la qual es regula el procediment d'elaboració i selecció de les estratègies de desenvolupament local participatiu del sector pesquer (EDLP), així com la regulació i convocatòria de l'ajuda preparatòria en el marc del període de programació del Fons Europeu Marítim, de Pesca i Aqüicultura (FEMPA) 2021-2027.  
  
Quart. Quantia  
Dotació pressupostària fins a un import màxim de 150.000,00 €, a càrrec del capítol 4, del pressupost de despeses de 2023, de l'aplicació pressupostària 14.28.41.8112.220.75.  
  
Cinqué. Termini de presentació de sol·licituds  
El termini per a la presentació de sol·licituds d'ajuda serà d'un mes a partir de l'endemà de la publicació de l'extracte d'aquesta convocatòria en el Diari Oficial de la Generalitat Valenciana.  
  
València, 10 d'agost de 2023.- El conseller d'Agricultura, Ramaderia i Pesca: José Luis Aguirre Larrauri.